Íslenzkar þjóðsögur og æfintýri/Viðburðasögur/Hörghóll
Hóll einn í túninu á Barði í Fljótum heitir Hörghóll. Ekki get ég þar með fullri vissu séð neitt tóftarmót, en sé það nokkuð er það hér um tíu álna langt og sex álna breitt innanveggja og snýr í vestur til norðurs og austur til suðurs. Hvergi annarstaðar í Fljótum veit ég til að heiti Hörghóll, ekki heldur Krosshóll, Kirkjuhóll né Álfhóll. En á Stóru-Þverá er blótaltarið.